ZĀĢMATERIĀLU PIRKUMA LĪGUMS

Nr. \_\_\_\_\_\_\_\_\_\_\_

*Rīgā, Datums skatāms laika zīmogā*

**SIA „Rīgas meži”**, vienotais reģistrācijas Nr. 40003982628, tās valdes \_\_\_\_\_\_\_\_\_ personā, kur\_\_ rīkojas uz statūtu un 11.03.2022. pilnvaras Nr.SRM-22-21-pv pamata, turpmāk – **Pārdevējs**, no vienas puses, un

**\_\_\_\_\_\_\_\_\_\_\_\_\_\_\_\_**, vienotais reģistrācijas Nr. \_\_\_\_\_\_\_\_, kuru pamatojoties uz statūtiem, pārstāv tās valdes \_\_\_\_\_\_\_\_\_\_\_\_\_\_\_\_, turpmāk – **Pircējs**, no otras puses, kopā turpmāk – Puses, katrs atsevišķi – Puse, ievērojot **\_\_\_.\_\_\_.202\_\_.** izsoles **Nr. \_\_\_\_\_\_\_\_\_** rezultātus, bez viltus, maldības un spaidiem noslēdz šādu līgumu, turpmāk – Līgums:

**1. LĪGUMA PRIEKŠMETS**

* 1. Pārdevējs pārdod, bet Pircējs pērk preci, kuras sortiments, daudzums, kvalitātes prasības, cena un ražošanas termiņi ir noteikti saskaņā ar Zāģmateriālu sortimentu (pielikums Nr.1), turpmāk tekstā – Prece.
	2. Pārdevējs nosaka, ka Pircējam Preces izvešana no SIA „Rīgas meži” kokzāģētavas „Norupe” ir jāveic līdz **202\_\_.gada \_\_\_\_\_\_\_\_\_,** plkst.17:00 (gala termiņš). Gadījumā, ja Preces ražošanas termiņos notiek izmaiņas, tad, Preces izvešanas gala termiņš tiek pagarināts atbilstoši Preces ražošanas termiņa pagarinājumam, par ko Pārdevējs rakstiski (e-pastā) informē Pircēju.
	3. Visi 1.1. punktā minētie zāģmateriāli ir 100% FSC un 100% PEFC sertificēti. Koksnes piegādes ķēdes FSC sertifikāts Nr. SCS-COC-007461, PEFC sertifikāts Nr. TT-PEFC-COC009.

**2. PRECES PĀRDOŠANAS KĀRTĪBA**

* 1. Pircējs pēc Līgumā noteiktās priekšapmaksas rēķina pilnas apmaksas, saņem Preci SIA „Rīgas meži” kokzāģētava “Norupe”, Tīnūžu pag., Ogres nov., LV-5015, iepriekš saskaņojot ar Pārdevēju Preces nodošanas-pieņemšanas (Preces iekraušana Pircēja transportlīdzeklī) laiku.
	2. Preces daļas pārdošanas darījums tiek uzskatīts par pabeigtu ar brīdi, kad Pircējs ir 100% apmaksājis Preci un Pārdevējs Pircējam atbilstoši LR normatīvajiem aktiem, ir iesniedzis preču pārdošanas pavadzīmi. Preču pārvadāšanas pavadzīmi (preču piegādes dokumentu) Pārdevējs sagatavo elektroniskā formā un to paraksta Pircēja pārstāvis pirms Pircēja transporta līdzekļa izbraukšanas no SIA „Rīgas meži” Kokzāģētavas „Norupe” teritorijas.
	3. Pārdevējs nodrošina Pircējam Preces iekraušanas iespējamību Preces pārdošanas vietā: SIA „Rīgas meži” kokzāģētava “Norupe”, Tīnūžu pag., Ogres nov., LV-5015.
	4. Prece var tikt apmaksāta, saņemta un izvesta pa daļām, t.i., apmaksājot attiecīgās Preces partijas priekšapmaksas rēķinu, Pircējs iegūst šajā Līgumā noteiktās tiesības uz apmaksātās Preces daļas saņemšanu un izvešanu.

**3. NORĒĶINU KĀRTĪBA UN CENA**

* 1. Preces cena 1 (vienam) zāģmateriālu m3 tiek noteikta atbilstoši Pielikumā Nr. 1 noteiktajai cenai. Līguma kopējā cena par kopējo prognozēto Preces apjomu **\_\_\_\_\_\_\_\_\_\_ m3 (\_\_\_\_\_\_\_\_\_\_\_ kubikmetri)** tiek noteikta **EUR \_\_\_\_\_\_\_\_\_\_ (\_\_\_\_\_\_\_\_\_\_\_\_\_ euro, 00 centi)** apmērā. Līguma darbības ietvaros ir pieļaujamas saražotās Preces apjoma izmaiņas +/-20% robežās no prognozētā Preces apjoma. Precīza kopējā Līguma cena tiek noteikta atbilstoši saražotajam Preces apjomam.
	2. Puses vienojas, ka saskaņā ar Līgumu sagatavotie rēķini, priekšapmaksas rēķini, preču piegādes dokumenti (preču pārvadājuma dokumenti, pavadzīmes, pieņemšanas – nodošanas akti), nodokļu rēķini tiek sagatavoti elektroniski un derīgi bez paraksta, ja tie nosūtīti no un/vai uz šādām PUŠU elektroniskā pasta adresēm:
		1. PĀRDEVĒJA elektroniskā pasta adrese: rekini.kz@rigasmezi.lv;
		2. PIRCĒJA elektroniskā pasta adrese: \_\_\_\_\_\_\_\_\_\_\_\_\_.
	3. Puses apliecina, ka Līgumā norādītās to elektroniskā pasta adreses tiek regulāri kontrolētas un atrodas pušu pārziņā.
	4. Puses vienojas, ka dokuments, kas elektroniski nosūtīts uz Pušu elektroniskā pasta adresēm, tiek uzskatīts par piegādātu adresātam, neatkarīgi no sūtījuma atvēršanas laika, 1 (vienas) darba dienas laikā pēc nosūtīšanas.
	5. Preces apmaksas kārtība:
		1. 100% priekšapmaksa, Pārdevējam izrakstot Pircējam priekšapmaksas rēķinu par pieejamo Preci tās pārdošanas vietā (samaksu par Preci Pircējam jāveic 5 (piecu) darba dienu laikā skaitot no rēķina izrakstīšanas brīža), vai
		2. Samaksa par Preci pēc tās saņemšanas, ja 3 (trīs) dienu laikā pēc Līguma parakstīšanas Pircējs Pārdevējam ir iesniedzis Latvijas Republikā reģistrētas bankas neatsaucamu maksājumu garantiju par Preces pilnas pirkuma summas apmaksu Pircēja vietā pēc Pārdevēja pirmā pieprasījuma.
	6. Samaksu par Preci Pircējs veic ar pārskaitījumu uz rēķinā norādīto norēķinu kontu.
	7. Īpašuma tiesības uz Preci no Pārdevēja uz Pircēju pāriet tiklīdz Pircējs pilnībā izpildījis maksājuma saistības. Par maksājuma saistības izpildes brīdi tiek atzīts naudas līdzekļu iemaksas brīdis Pārdevēja norēķinu kontā.
1. **PRECES PIEŅEMŠANA**
	1. Preces pieņemšana saskaņā ar Līgumā noteikto daudzumu un kvalitāti notiek Līguma 2.1.punktā noteiktajā Pārdevēja Preču nodošanas adresē.
	2. Pircējam ir pienākums iespējami īsā laikā pēc preces saņemšanas to pārbaudīt, iesniedzot pamatotas pretenzijas par Līguma nosacījumiem neatbilstošu Preci 20 (divdesmit) kalendāro dienu laikā.
	3. Gadījumā, ja netiek konstatētas jebkādas Preces neatbilstības, vai Pircējs nav informējis Pārdevēju par konstatētajām neatbilstībām atbilstoši Līguma 4.2.punkta noteikumiem, uzskatāms, ka Pircējs ir pieņēmis preci un viņš zaudē Civillikuma 1620.panta otrajā daļā paredzētās tiesības prasīt pirkuma līguma atcelšanu vai preces cenas samazināšanu.
	4. Par Preces vai tās daļas neatbilstību Līguma noteikumiem, Pārdevēja pārstāvis/ji, piedaloties Pircēja pārstāvim, sastāda Preču defektācijas aktu. Par Preci, kas neatbilst šajā Līgumā noteiktajām kvalitātes prasībām, Pircējam un Pārdevējam savstarpēji vienojoties, ir tiesības noteikt samazinātu pirkuma cenu..
2. **ATBILDĪBA**
	1. Puses atbild viena otrai par katru tiešu un pierādāmu zaudējumu, kas radies viņu darbības vai bezdarbības dēļ, neizpildot vai nepienācīgi izpildot ar šo līgumu uzņemtās saistības.
	2. Līgumā noteiktā Līgumsoda samaksa neatbrīvo Puses no Līguma saistību pienācīgas izpildes, ja vien no Līguma nosacījumiem neizriet pretējais.
	3. Ja Pircējs nenodrošina Preces izvešanu šajā Līgumā noteiktajā termiņā, tad pēc termiņa notecējuma Pircējs uzņemas risku par Preces kvalitātes zudumu un iespējamiem zaudējumiem.
	4. Līdz laikam, kamēr Prece tiek iekrauta Pircēja norādītā transporta līdzeklī, Pārdevējs atbild par Preces saglabāšanu gan pēc kvalitātes, gan pēc daudzuma.
	5. Ja Pircējs ir atteicies no nopirktās Preces, tad Pircējs 10 (desmit) darba dienu laikā no attiecīgā Pārdevēja paziņojuma nosūtīšanas dienas maksā Pārdevējam līgumsodu 10 % (desmit procentu) apmērā no Preces cenas.
	6. Ja Līgums tiek izbeigts Pircēja vainojamas rīcības dēļ vai pēc Pircēja ierosinājuma (izņemot gadījumus, kad par pamatu Līguma izbeigšanai ir bijusi Pārdevēja prettiesiska rīcība vai nepārvaramas varas apstākļi), Pircējs 10 (desmit) darba dienu laikā no attiecīgā Pārdevēja paziņojuma nosūtīšanas dienas maksā Pārdevējam līgumsodu 10 % apmērā no atlikušās Līguma kopējās summas (neiegādātās Preces vērtības).
	7. Gadījumā, ja Pircējs kavē Līgumā noteikto priekšapmaksas rēķina apmaksas termiņu ilgāk kā 5 (piecas) darba dienas, vai ir atteicies no nopirktās Preces, Pircējs zaudē tiesības uz Preci un tas ir atbildīgs par zaudējumu atlīdzināšanu Pārdevējam.
	8. Ja Pircējs neievēro Līgumā noteikto maksāšanas termiņu, Pārdevējs ir tiesīgs aprēķināt Pircējam līgumsodu 0,5% (nulle komats pieci procenti) apmērā no laicīgi nesamaksātās summas par katru nolīgto saistību izpildījuma nokavēto dienu, bet kopā ne vairāk par 10% (desmit procenti) no laicīgi nesamaksātās summas. Līgumsoda samaksa neatbrīvo no saistību izpildes.
	9. Ja Pircējs neievēro Līgumā noteikto Preces izvešanas termiņu, Pārdevējam ir tiesības aprēķināt līgumsodu 1 (viena) procenta apmērā no neizvestās Preces vērtības par katru Preces izvešanas termiņa neievērošanas kalendāro dienu, bet kopā ne vairāk kā 10 (desmit) procenti no neizvestās Preces vērtības. Gadījumā, ja Pircēja pieļautais Preces izvešanas kavējums pārsniedz 10 (desmit) kalendārās dienas, uzskatāms, ka Pircējs ir atteicies no Preces.
3. **LĪGUMA TERMIŅŠ, GROZĪŠANA, STRĪDU IZSKATĪŠANA**
	1. Līgums stājas spēkā tā parakstīšanas brīdī un ir spēkā līdz Pušu saistību pilnīgai izpildei.
	2. Puses līguma darbību var izbeigt arī savstarpēji rakstveidā par to vienojoties.
	3. Strīdus, kas var rasties Līguma izpildes rezultātā vai sakarā ar Līgumu, Puses risina savstarpējo pārrunu ceļā. Ja vienošanās netiek panākta, tad strīds tiek risināts tiesā Latvijas Republikas normatīvajos aktos noteiktajā kārtībā..
	4. Pārdevējam ir tiesības vienpusēji izbeigt Līgumu bez jebkādu zaudējumu atlīdzināšanas Pircējam, rakstveidā paziņojot par to Pircējam, šādos gadījumos:
		1. attiecībā uz Pircēju ir pasludināts maksātnespējas process, apturēta saimnieciskā darbība vai iestājas citi apstākļi, kas liedz vai liegs Pircējam turpināt Līguma izpildi;
		2. pēc Līguma noslēgšanas atklājas, ka, izsolē iesniedzot piedāvājumu, Pircējs ir apzināti sniedzis nepatiesu informāciju, vai Līguma izpildes laikā Pircējs ir sniedzis nepatiesas vai nepilnīgas ziņas vai apliecinājumus;
		3. Pircējs neizpilda kādu no Līguma saistībām un nav novērsis konstatēto Līguma neizpildi 3 (trīs) darba dienu laikā no paziņojuma nosūtīšanas dienas;
		4. Līguma izpildē Pircējam ir konstatēti atkārtoti Līguma pārkāpumi;
		5. Pircēja Preces izvešanas kavējums pārsniedz 10 (desmit) kalendārās dienas;
		6. attiecībā uz Pircēju, tā patiesā labuma guvēju ir konstatēts Noziedzīgi iegūto līdzekļu legalizācijas un terorisma un proliferācijas finansēšanas novēršanas likumā noteiktais;
		7. attiecībā uz Pircēju, tā valdes vai padomes locekli, patiesā labuma guvēju, pārstāvēttiesīgo personu vai prokūristu, vai personu, kura ir pilnvarota pārstāvēt Pircēju darbībās, kas saistītas ar filiāli, vai personālsabiedrības biedru, tā valdes vai padomes locekli, patieso labuma guvēju, pārstāvēttiesīgo personu vai prokūristu, ja Pircējs ir personālsabiedrība, tiek piemērotas sankcijas, atbilstoši Starptautisko un Latvijas Republikas nacionālo sankciju likumam.
	5. Līguma 6.4.punktā minētajos gadījumos Līgums ir uzskatāms par izbeigtu ar Pārdevēja paziņojuma nosūtīšanas dienu, Pārdevējs ir tiesīgs rīkot atkārtotu Preces pārdošanas izsoli un Pircējs nav tiesīgs piedalīties šādā izsolē.
4. **KONFIDENCIONALITĀTE UN PERSONAS DATI**
	1. Puses apņemas neizpaust konfidenciālu informāciju, kas iegūta no otras Puses Līguma darbības laikā. Par konfidenciālu informāciju Līguma izpratnē tiek uzskatīta visa veida informācija, kura saistīta ar Līguma izpildi, tai skaitā personu dati, komercnoslēpums, jebkura rakstiska, mutiska, elektroniski uzglabāta vai jebkura cita veida informācija. Konfidencialitātes noteikumi neattiecas uz gadījumiem, ja šo informāciju pieprasa Latvijas Republikas normatīvajos aktos noteiktas kompetentas institūcijas, kurām uz to ir likumīgas tiesības un gadījumos, kad informācija ir bijusi iepriekš vai tās nodošanas brīdi publiski zināma. Konfidencialitātes pienākums nav aprobežots ar Līguma termiņu un ievērojams bez laika ierobežojuma.
	2. Visi dokumenti un informācija, kas saistīta ar Līguma noslēgšanu un izpildi ir uzskatāmi par Pušu komercnoslēpumu saturošu informāciju. Tās aizsardzībai Puses apņemas to saglabāt noslēpumā un bez otras Puses rakstiskas piekrišanas neizpaust trešajām personām. Komercnoslēpuma statuss neattiecas uz informāciju, kas jau ir publiski pieejama, vai Latvijas Republikas tiesību aktos noteiktajā kārtībā ir noteikta kā publiski pieejama.
	3. Puses apliecina, ka Līguma norādītos vai saskaņā ar Līguma izpildi nodotos Pušu darbinieku personu datus izmantos tikai Līguma izpildei (dati tiks apstrādāti tikai saskaņā ar Līguma priekšmetu, Līguma noteiktajā apjomā, uz Līguma darbības termiņu un tikai saskaņā ar spēkā esošo tiesību aktu prasībām).
	4. Puses apņemas nodrošināt spēkā esošajiem tiesību aktiem atbilstošu aizsardzības līmeni otras Puses fizisko personu datiem. Puses apņemas nenodot tālāk trešajām personām otras Puses iesniegtos fizisko personu datus. Ja saskaņā ar spēkā esošajiem tiesību aktiem Pusēm var rasties šāds pienākums, tie pirms personas datu nodošanas informē par to otru Pusi, ja vien to neaizliedz spēkā esošie tiesību akti.
	5. Katrai Pusei, neizpildot vai pienācīgi neizpildot savas saistības, ir jāsedz visi otrai Pusei vai trešajām personām nodarītie zaudējumi, kas radušies tās darbības vai bezdarbības rezultātā. Katra no Pusēm patstāvīgi ir atbildīga trešo personu priekšā par personas datu aizsardzības un apstrādes noteikumu neievērošanu un, ja tiek konstatēta Puses atbildība, Pusei jāapmierina trešo personu, ieskaitot valsts pārvaldes iestādes, pretenzija, pārskaitot naudas summu pretenzijas iesniedzējam vai samaksājot uzlikto soda naudas summu.
	6. Lietotājs apņemas neapstrādāt tam uzticētos personas datus citiem ar Līguma minēto saistību izpildi nesaistītiem mērķiem, ja vien tas neizriet no spēkā esošiem normatīviem aktiem.
5. **NEPĀRVARAMA VARA**
	1. Puses tiek atbrīvotas no atbildības par Līguma pilnīgu vai daļēju neizpildi, ja to rada nepārvaramas varas apstākļi. Puses apņemas veikt nepieciešamos pasākumus, lai līdz minimumam samazinātu kaitējumus, kas var izrietēt no nepārvaramas varas apstākļiem. Par nepārvarams varas apstākļiem nav uzskatāmi tādi apstākļi, kas radušies attiecīgās Puses darbības vai bezdarbības rezultātā.
	2. Par nepārvaramas varas apstākļiem atzīst notikumu, kas atbilst visām šīm pazīmēm:
		1. no kā nav iespējams izvairīties, un kura sekas nav iespējams pārvarēt;
		2. kuru Līguma slēgšanas brīdī nebija iespējams paredzēt;
		3. kas nav radies Puses vai tās kontrolē esošas personas kļūdas vai rīcības dēļ;
		4. kas padara saistību izpildi ne tikai apgrūtinošu, bet arī neiespējamu.
	3. Puse, kurai iestājas Līguma 8.2.punktā minētie apstākļi, par šādu apstākļu iestāšanos 10 (desmit) darba dienu laikā rakstveidā paziņo par to otrai Pusei. Ja kāda no Pusēm pieprasa, šādam ziņojumam ir jāpievieno izziņa, kuru izsniegusi kompetenta institūcija un kura satur minēto ārkārtējo apstākļu darbības apstiprinājumu un to raksturojumu.
	4. Nepārvaramas varas apstākļi netiek ņemti vērā, ja Puses par to neinformēja viena otru ar vēstules vai elektroniskā pasta palīdzību Līguma 8.3.punktā minētajā termiņā.
	5. Nepārvaramas varas apstākļu pierādīšanas pienākums ir Pusei, kura uz tiem atsaucas.
	6. Ja nepārvaramas varas apstākļu dēļ Līgums nav izpildāms ilgāk par 3 (trīs) kalendārajiem mēnešiem, tad katrai Pusei ir tiesības vienpusēji atteikties no tālākas Līguma saistību izpildes. Šajā gadījumā neviena no Pusēm nav atbildīga par zaudējumiem, kuri radušies otrai Pusei laika posmā pēc nepārvaramas varas apstākļu iestāšanās

**9. CITI NOTEIKUMI**

* 1. Pārdevēja pilnvarotā persona:
		1. \_\_\_\_\_\_\_\_\_\_, tālr. \_\_\_\_\_\_\_\_\_\_, e-pasts: \_\_\_\_\_\_\_\_\_\_;
		2. \_\_\_\_\_\_\_\_\_\_\_\_\_\_\_\_\_\_\_\_.
	2. Pircēja pilnvarotā persona:
		1. \_\_\_\_\_\_\_\_\_, tālr. \_\_\_\_\_\_\_\_, e-pasts: \_\_\_\_\_\_\_\_\_\_\_\_\_.
	3. Pušu pilnvarotās personas ir atbildīgas par Līguma kvalitātes un izpildes kontroli ar tiesībām sastādīt un parakstīt no Līguma izrietošos dokumentus, izņemot Līguma grozījumus.
	4. Puses apņemas iespējami savlaicīgi informēt viena otru par izmaiņām atbildīgo personu sastāvā vai atsevišķu personu pilnvarojuma apjoma izmaiņām, attiecīgo informāciju nosūtot uz Līguma 10.punktā noteiktajām e-pasta adresēm un neveicot attiecīgos grozījumus Līgumā.
	5. Jebkādi grozījumi un/vai papildinājumi šajā līgumā ir spēkā, ja tie noformēti rakstiski, satur atsauci uz šo līgumu un to ir parakstījušas Pušu pilnvarotās personas.
	6. Puses apņemas veikt visus nepieciešamos pasākumus, lai novērstu koruptīvas darbības. Neviena Puse vai tās darbinieki nedrīkst tieši vai netieši piedāvāt, pieprasīt, dot vai pieņemt naudu, dāvanas vai personīgas priekšrocības no otras Puses vai tās darbiniekiem. Jebkura persona ir tiesīga iesniegt informāciju par Puses vai tās darbinieku veiktajām koruptīvajām darbībām vai par iespējamiem pārkāpumiem, rakstot uz Pušu kontaktinformācijā norādīto e-pasta adresi.
	7. Par izmaiņām juridiskajās adresēs, nosaukumos, kontaktinformācijā un citos šajā līgumā norādītajos rekvizītos Puses informē rakstiski viena otru ne vēlāk kā 10 (desmit) dienu laikā.
	8. Līgums ir saistošs Pušu saistību un tiesību pārņēmējiem.
	9. Pušu savstarpējus ar Līgumu saistītus paziņojumus noformē rakstveidā, izņemot Līgumā noteiktos gadījumus, kā arī, ja ziņojumiem ir informatīvs raksturs un to nodošanai otrai Pusei nav juridisku seku.
	10. Visi paziņojumi, pretenzijas, lūgumi, iesniegumi uzskatāmi par paziņotiem, ja tie nosūtīti rakstveidā uz Pušu norādītajām adresēm.
	11. Dokumenti attiecībā uz Līgumu iesniedzami Līguma 10.punktā noteiktajās adresēs vai izmantojot e-pastu.
	12. Līgums parakstīts ar drošu elektronisko parakstu, kas satur laika zīmogu. Līgums ir saistošs no tā abpusējas parakstīšanas brīža. Līguma abpusējas parakstīšanas datums ir pēdējā parakstītāja pievienotā laika zīmoga datums un laiks.
1. **PUŠU JURIDISKĀS ADRESES UN REKVIZĪTI**

|  |  |
| --- | --- |
| **pārdevējs** | **PIRCĒJS** |
| **SIA „Rīgas meži”**Vienotais reģistrācijas Nr.40003982628PVN maksātāja reģ.Nr.LV40003982628Juridiskā adrese: Ojāra Vācieša iela 6, k-1, Rīga, LV-1004Banka: AS Luminor BankKods: RIKO LV 2XKonts: LV06RIKO0002013116269Tālrunis: +371 67415710e-pasts: rigasmezi@rigasmezi.lv | **SIA “\_\_\_\_\_\_\_\_\_\_\_\_\_”**Vienotais reģistrācijas Nr.\_\_\_\_\_\_\_\_\_\_\_PVN maksātāja reģ.Nr.\_\_\_\_\_\_\_\_\_\_\_\_\_Juridiskā adrese: \_\_\_\_\_\_\_\_\_\_\_Banka: \_\_\_\_\_\_\_\_\_\_Kods: \_\_\_\_\_\_\_\_\_\_Konts: \_\_\_\_\_\_\_\_\_\_\_Tālrunis: \_\_\_\_\_\_\_\_\_e-pasts: \_\_\_\_\_\_\_\_\_\_  |
| \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |

Pielikums Nr.1